ב-30 באוגוסט 2014, הושג סיכום רשמי בין אייאקס למנצ'סטר יונייטד על מעברו של בלינד למועדון האנגלי תמורת 14 מיליון ליש"ט. ב-1 בספטמבר, חתם באופן רשמי ביונייטד לארבע עונות. ב-14 בספטמבר ערך בלינד את הופעת הבכורה שלו במדי יונייטד, בניצחון קבוצתו 0–4 על קווינס פארק ריינג'רס במסגרת המחזור הרביעי בפרמייר ליג. ב-20 באוקטובר, כבש בלינד את שער הבכורה שלו בתיקו 2-2 של יונייטד עם וסט ברומיץ'. בלינד פתח בהרכב קבוצתו לגמר הליגה האירופית 2017, בו פתח בהרכב מול קבוצתו לשעבר אייאקס. מנצ'סטר ניצחה 0–2 במשחק, וזכתה בתואר.